Wenners van Woordveertjies aangekondig | Maroela Media
Die dao van Daan van der Walt is benoem in die kategorie ATKV-Prosaprys.
Deon Meyer, Pieter Odendaal en Lodewyk G du Plessis kan almal ná die naweek 'n ekstra veer in hul skrywershoed druk – 'n Woordveertjie om presies te wees.
Dít nadat hulle elkeen Vrydagaand met 'n ATKV-Woordveertjie-toekenning bekroon is tydens 'n feestelike toekenningsaand in Stellenbosch. Die Woordveertjies is vanjaar vir die 12de keer aangebied.
Leonie van Rensburg, stigter en eienaar van Graffiti Boeke, is tydens die geleentheid met 'n spesiale toekenning vereer vir haar passievolle toewyding aan Afrikaanse boeke en skrywers. "Haar haas ongeëwenaarde kennis van die plaaslike boekemark bring lesers en Afrikaanse boeke nie net binnelands nie maar oor die hele wêreld by mekaar uit," het die ATKV in 'n verklaring gesê.
Die wenners van vanjaar se Woordveertjies is soos volg:
Die dao van Daan van der Walt deur Lodewyk G du Plessis het die ATKV-prosaprys gewen. Dié prys se beoordelaars was Anastasia de Vries, Elmari Rautenbach en Kirby van der Merwe.
Deon Meyer se Prooi is bekroon met die prys vir spanningslektuur. Die beoordelaars in hierdie kategorie was Phyllis Green, Thys Human en Valda Jansen.
Asof geen berge ooit hier gewoon het nie van Pieter Odendaal het die prys vir poësie ontvang. Die beoordelaars in hierdie kategorie was Diana Ferrus, Charl-Pierre Naudé en Bernard Odendaal.
Die prys vir liefdesroman is toegeken aan Chanette Paul vir Uit die bloute. Die kategorie is beoordeel deur Shireen Crotz, Roela Hattingh en Madri Victor.
Die prys vir romanse is deur Carol-Ann Alexander, Naomi Bruwer en Riette Rust beoordeel. Die wenner is Elsa Winckler vir Blameer die skoenlapper.
Klippe wat val van die dramaturg Philip Rademeyer is bekroon met die prys vir dramateks, beoordeel deur Marina Griebenow, Ilse Oppelt en Hennie van Greunen.
Die prys vir niefiksie het gegaan aan Petrovna Metelerkamp vir Ingrid Jonker. Die kategorie is beoordeel deur Jean Meiring, Herman Wasserman en Bettina Wyngaard.
Die woordwys-toekenning vir woordeboeke en taalgidse is aan Pharos Afrikaansgids (2018) toegeken. Nicol Faasen was die samesteller van hierdie gids. Die kategorie is deur Rufus Gouws, Sophia Kapp en Fred Pheiffer beoordeel.
Spaghetti tussen jou tone, geskryf deur Jaco Jacobs en geïllustreer deur Alex van Houwelingen.
Die wenners van die ATKV-kinderboektoekennings, 'n kategorie waar die kinders self vir hulle gunstelingboeke en -illustrasies stem, is soos volg: